ไม่มีหมวกใส่หัวไม่ให้ขี่รถ จับปรับไม่พอ หวังสวมกันน็อก 100%
เริ่ม ปชส.ก่อนเอาจริง 25 ธ.ค.,พล.ต.ต.จิรพัฒน์ ภูมิจิตร รอง ผบช.น. กล่าวว่า ที่ผ่านมาพบว่าในพื้นที่กรุงเทพมหานครมีอัตราการเกิดอุบัติเหตุและเสียชีวิตจากกรณีที่รถจักรยานยนต์ไม่สวมหมวกกันน็อกเป็นจำนวนมาก เนื่องจากประชาชนใช้รถจักรยานยนต์มากกว่า 3.4 ล้านคัน ดังนั้นเพื่อเป็นการป้องกันและลดอัตราการเสียชีวิตจากกรณีดังกล่าวทางกองบังคับการตำรวจจราจร (บก.จร.) จึงมีแนวคิดที่จะบังคับใช้กฎหมายกับผู้ขับขี่รถจักรยานยนต์ที่ไม่สวมหมวกกันน็อก โดยตั้งเป้าว่าคนกรุงเทพฯจะต้องสวมหมวกกันน็อกให้ได้ 100% เพื่อลดการบาดเจ็บและเสียชีวิตของคนในพื้นที่ โดยการควบคุมและบังคับใช้กฎหมายนั้น บก.จร.เห็นว่า การที่เจ้าหน้าที่ตำรวจจราจรจับ-ปรับและปล่อยตัวไม่ใช่แนวทางที่จะช่วยลดอัตราการเสียชีวิตจากการไม่สวมหมวกกันน็อกได้ ดังนั้น บก.จร.จึงมีแนวคิดว่า ต่อไปนี้หากถูกจับข้อหาไม่สวมหมวกกันน็อกเมื่อจ่ายค่าปรับหรือรับใบสั่งจากเจ้าหน้าที่ตำรวจจราจรแล้วจะต้องจัดหาหมวกกันน็อกมาสวมใส่ให้เรียบร้อยจึงจะปล่อยตัวไป ทั้งกรณีคนขับและคนซ้อน,ทั้งนี้ บช.น.เห็นชอบหลักการ พร้อมสั่งการให้ 88 สน.รวมทั้งบก.จร.เริ่มประชาสัมพันธ์การบังคับใช้กฎหมายให้แก่ประชาชนที่ใช้รถจักรยานยนต์ทราบก่อน แบ่งเป็น 3 ระยะ คือ ตั้งแต่วันที่ 11-17 ธ.ค.60 ให้ตำรวจจราจรประชาสัมพันธ์ว่าจะมีมาตรการบังคับใช้กฎหมายกับผู้ไม่สวมหมวกกันน็อกจะไม่ได้ขับรถต่อไป ระยะที่ 2 ตั้งแต่วันที่ 18-24 จะประชาสัมพันธ์ต่อเนื่องพร้อมทั้งยึดรถไว้จนกว่าจะไปหาหมวกกันน็อกมาสวมแต่ยังไม่ต้องจ่ายค่าปรับ และตั้งแต่วันที่ 25 ธ.ค. เป็นต้นไปจะเริ่มกวดขันจับปรับอัตราสูงสุด 1,000 บาท.
พล.ต.ต.จิรพัฒน์ ภูมิจิตร รอง ผบช.น. กล่าวว่า ที่ผ่านมาพบว่าในพื้นที่กรุงเทพมหานครมีอัตราการเกิดอุบัติเหตุและเสียชีวิตจากกรณีที่รถจักรยานยนต์ไม่สวมหมวกกันน็อกเป็นจำนวนมาก เนื่องจากประชาชนใช้รถจักรยานยนต์มากกว่า 3.4 ล้านคัน
จักรยานยนต์,สวมหมวกกันน็อก,จิรพัฒน์ ภูมิจิตร,บังคับใช้กฎหมาย,กองบังคับการตำรวจจราจร,ข่าวทั่วไป